Държавен вестник, бр. 33, 2022 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  33
бата, са и конкретните предписания за „ред 
и начин на надзор“, както и разпореждането 
по т. 1, чл. 29 за „задължителна регистрация, 
съобщаване и отчет“, поради което изложените 
несъответствия със законовите норми засягат 
т. 1 и 2 на чл. 29 от наредбата.
Предвид изложеното, процесната норма на 
чл. 29 от наредбата се явява незаконосъобразна 
в нейната цялост като противоречаща на чл. 11, 
чл. 7, ал. 2 и чл. 12 от ЗНА и чл. 5, ал. 5 във 
връзка с чл. 61, 63 и 63а от ЗЗ, поради което 
обжалваното решение в частта, с която е от­
менена частта по т. 2 досежно „ред и начин 
на надзор“ от чл. 29 от наредбата, следва да 
се остави в сила. Касационният протест се 
явява неоснователен. В останалата си част 
обжалваното решение се явява незаконосъо­
бразно и подлежи на отмяна и произнасяне по 
същество. Следва след отмяна на обжалваното 
решение в тази част да се постанови друго, с 
което се отмени разпоредбата на чл. 29, т. 1 
изцяло и т. 2 в частта „конкретни мерки, в 
съответствие с епидемичната ситуация“.
С оглед изхода на делото и заявените пре­
тенции за присъждане на разноски настоящият 
състав приема следното:
С обжалваното решение са присъдени раз­
носки на страните по компенсация с оглед 
уважената част от оспорването и съответ­
но – неоснователната част, в съотношение 
1/5. С Определение № 11882 от 22.11.2021 г., 
постановено по делото (адм.д. № 1917/2021 г. 
по описа на Върховния административен съд, 
седмо отделение), съдът се е произнесъл по 
реда на чл. 248 ГПК във връзка с чл. 144 АПК, 
като частично е изменил решението досежно 
дължимия размер на разноските от Р. Рашков 
и П. Велчева в полза на Министерството на 
здравеопазването. Това определение е влязло 
в сила, поради което е извън предмета на 
касационния контрол.
В касационното производство имат право 
на присъждане на разноски само касаторите, 
инициирали производството и съответно – от­
мяната на решението в неправилната му част, 
поради което на Р. Рашков и П. Велчева се 
дължат реално направените в това производство 
разноски, както и разликата от присъдения до 
пълния размер на разноските пред първата 
съдебна инстанция. От представените доказа­
телства и списъка на разноските по чл. 80 ГПК 
е видно, че реално направените разноски пред 
настоящата инстанция от двамата касатори са 
в размер на заплатената държавна такса от 
общо 140 лв. (2 по 70 лв.), като се претендира 
и определяне на адв. възнаграждение по чл. 38, 
ал. 2 от Закона за адвокатурата (ЗА) в полза 
на адв. Ю. Дацев, което предвид нормата 
на чл. 8, ал. 3 Наредба № 1 от 9.07.2004 г. за 
минималните размери на адвокатските въз­
награждения възлиза в размер на 500 лв. На 
касаторите се дължи и разликата в сумите 
на вече присъдените частично разноски с об­
жалваното решение, а именно: 8 лв. – в полза 
на Р. Рашков, 24 лв. – в полза на П. Велчева, 
и 400 лв. – в полза на адв. Ю. Дацев, или 
общо: 78 лв. в полза на Р. Рашков, 94 лв. – на 
П. Велчева, и 900 лв. – на адв. Ю. Дацев.
Претенцията на ответника в касацион­
ното производство П. Запрянов за присъж­
дане на разноски е неоснователна, тъй като 
дължимостта на разноските произтича от 
процесуалното качество на страната, а не от 
становището є по касационната жалба.
С оглед разпоредбата на чл. 143, ал. 1 
АПК следва да бъде отменено обжалваното 
решение и в частта, с която Р. Рашков и 
П. Велчева са осъдени да заплатят разноски 
на Министерството на здравеопазването.
Воден от горното, Върховният администра­
тивен съд, петчленен състав,
Р Е Ш И :
Отменя Решение № 8843 от 23.07.2021 г. по 
адм.д. № 1917/2021 г. по описа на Върховния 
административен съд, седмо отделение, в 
частта, с която е отхвърлено оспорването на 
Р. Рашков и П. Велчева срещу чл. 29, т. 1 и 
т. 2 в частта „конкретни мерки, в съответ­
ствие с епидемичната ситуация“ от Наредба 
№ 21 от 18.07.2005 г. за реда за регистрация, 
съобщаване и отчет на заразните болести, 
издадена от министъра на здравеопазването, 
и вместо него постановява:
Отменя чл. 29, т. 1 и т. 2 в частта „кон­
кретни мерки, в съответствие с епидемичната 
ситуация“ от Наредба № 21 от 18.07.2005 г. за 
реда за регистрация, съобщаване и отчет на 
заразните болести, издадена от министъра на 
здравеопазването.
Отменя Решение № 8843 от 23.07.2021 г. 
по адм.д. № 1917/2021 г. по описа на Върхов­
ния административен съд, седмо отделение, 
в частта, с която Р. Рашков и П. Велчева са 
осъдени да заплатят на Министерството на 
здравеопазването разноски по 80 лв. всеки.
Оставя в сила решението в останалата 
му част.
Осъжда Министерството на здравеопазва­
нето да заплати на Р. Рашков с ЕГН [ЕГН] 
сумата 78 лв. разноски.
Осъжда Министерството на здравеопазва­
нето да заплати на П. Велчева с ЕГН [ЕГН] 
сумата 94 лв. разноски.
Осъжда Министерството на здравеопазва­
нето да заплати на адв. Ю. Дацев от Софий­
ската адвокатска колегия с личен № [номер] 
адвокатско възнаграждение в размер на 900 лв.
Решението е окончателно, подлежи на 
обнародване и влиза в сила от датата на об­
народването му в „Държавен вестник“.
Председател: 
Георги Чолаков
2534